CHG มั่นใจครึ่งปีหลังแกร่ง! เข้า High season ดันรายได้โตกระฉูด
CHG มั่นใจครึ่งปีหลังแกร่ง! เข้า High season ดันรายได้โตกระฉูด
CHG มั่นใจครึ่งปีหลังแกร่ง! เข้า High season ดันรายได้โตกระฉูด
16 ต.ค. 2562

นายแพทย์กำพล พลัสสินทร์ กรรมการผู้จัดการ กลุ่ม บริษัท โรงพยาบาลจุฬารัตน์ จำกัด (มหาชน) หรือ CHG เปิดเผยว่า แนวโน้มผลการดำเนินงานในช่วงครึ่งปีหลังของปี 2562 คาดว่าจะเติบโตโดดอย่างเด่น เนื่องจากแรงหนุนของ High season ในไตรมาส 3/62 และมีปัจจัยการเติบโตของโรงพยาบาลหลัก
ได้แก่ โรงพยาบาลจุฬารัตน์ 3, โรงพยาบาลจุฬารัตน์ 9 และโรงพยาบาลจุฬารัตน์ 11 ซึ่งคิดเป็นสัดส่วนราว 80% ของรายได้รวม ประกอบกับ 2 โรงพยาบาลน้องใหม่ ได้แก่ โรงพยาบาลจุฬารัตน์ 304 อินเตอร์ ในจังหวัดปราจีนบุรี และโรงพยาบาลรวมแพทย์ฉะเชิงเทรา ในจังหวัดฉะเชิงเทรา ที่ได้เปิดดำเนินการในช่วงปีที่แล้ว ซึ่งได้รับการตอบรับจากลูกค้ามากขึ้น ส่งผลให้มีการเติบโตด้านรายได้อย่างต่อเนื่อง
ทั้งนี้ บริษัทยังคงเป้ารายได้ในปี 2562 เติบโต 15% จากปี 2561 ที่มีรายได้อยู่ที่ 4,430.84 ล้านบาท เนื่องจากการเติบโตของโรงพยาบาลหลัก 3 โรงพยาบาล ได้แก่ โรงพยาบาลจุฬารัตน์ 3, โรงพยาบาลจุฬารัตน์ 9 และโรงพยาบาลจุฬารัตน์ 11 และมีการเติบโตเพิ่มเติมจาก 2 โรงพยาบาลใหม่ ได้แก่ โรงพยาบาลจุฬารัตน์ 304 อินเตอร์ ในจังหวัดปราจีนบุรี และโรงพยาบาลรวมแพทย์ฉะเชิงเทรา
อีกทั้งยังมีการเติบโตในทุกสาขาในกลุ่มโรงพยาบาลทั้งหมด 9 โรงพยาบาล และ 4 คลินิก ทำให้สามารถเติบโตได้ตามแผนยุทธศาสตร์ที่วางไว้ ประกอบกับโครงการโรงพยาบาลมะเร็ง โดยทางบริษัทได้เริ่มดำเนินการแล้วบางส่วน ซึ่งคาดว่าจะแล้วเสร็จภายในปี 2563 ซึ่งจะเป็นอีกปัจจัยที่จะเข้ามาเสริมศักยภาพการให้บริการของกลุ่มโรงพยาบาลจุฬารัตน์ให้เติบโตอย่างต่อเนื่อง